Gessa

Geografia
Eth pòble està plaçat a 1232 m d'altitud, ath pè deth Tuc d'Arenho e ath marge dret dera Garona, ara confluència damb eth barranc de Corilha, e ath long dera carretèra nacionau C-28 qu'unís Vielha damb Esterri d'Àneu peth pòrt dera Bonaigua, enter Arties ara oest e Salardú ar èst. Eth 2003 auia 130 abitants. Era glèisa parroquiau, dedicada a Sant Pèir, ei d'origina romanica mès a estat fòrça reformada. I destaque era talha policromada deth sant, ath centre deth retauble der autar màger, ua des mielhores escultures dera Val d'Aran; e tanben ua colleccion d'escultures religioses hètes de husta de boix. Pujant cap ara montanha, a 1800 m d'altitud, i a tanben era capèla de Sant Martin de Corilha. Enter es antics bastiments civils cau destacar es cases Çò de Ròsa, damb ua notable tor cilíndrica de pèira (1589), e Çò de Chelina, de 1575. 

Istoricament apertiec ath terçon de Garòs e siguec municipi independent enquiath 1968."Decreto 3290/1967, de 21 de diciembre por el que se aprueba la fusión de los Municipios de Artiés, Salardú, Gessa, Tredós y Bajerque, de la provincia de Lérida". Boletín Oficial del Estado. Núm. 14. 16 enero 1968. p. 631.

Categoria:Val d'Aran
Categoria:Naut Aran
Categoria:Entitat Municipau Descentralizada